Temeljem članka 17. stavak 1. Zakona o sustavu civilnoj zaštiti (Narodne novine br. 82/15 i 118/18) i članka 32. Statuta Grada Šibenika („Službeni glasnik Grada Šibenika“, broj 8/10, 5/12, 2/13, 2/18 i 8/18 - pročišćeni tekst, Gradsko vijeće Grada Šibenika na 17. sjednici od 11. prosinca 2019. godine donosi

**ANALIZU**

**stanja sustava civilne zaštite na području**

**Grada Šibenika za 2019. godinu**

1. **UVOD**

**Članak 1.**

U cilju utvrđivanja stanja sustava civilne zaštite, a posebno spremnosti svih operativnih snaga od interesa za sustav civilne zaštite Grada Šibenika, Gradsko vijeće Grada Šibenika analizira, razmatra i usvaja Analizu stanja sustava civilne zaštite Grada Šibenika za 2019. godinu.

**Članak 2.**

Sustav civilne zaštite ustrojava se na lokalnoj, područnoj (regionalnoj) i državnoj razini, a povezuje resurse i sposobnosti sudionika, operativnih snaga i građana u jedinstvenu cjelinu radi smanjenja rizika od katastrofa, pružanja brzog i optimalnog odgovora na prijetnje i opasnosti nastanka te ublažavanja posljedica velike nesreće i katastrofe.

Sustav civilne zaštite redovno djeluje putem preventivnih i planskih aktivnosti, razvoja i jačanja spremnosti sudionika i operativnih snaga sustava civilne zaštite.

Reagiranje operativnih snaga sustava civilne zaštite nastavlja se na djelovanje žurnih službi i redovnih snaga jedinica lokalne i područne (regionalne) samouprave kada one svojim sposobnostima nisu u mogućnosti spriječiti nastanak i/ili razvoj velike nesreće i katastrofe.

Ova analiza sustava civilne zaštite uključuje sve poduzete aktivnosti tijekom 2019. godine i to kako u području zaštite i spašavanja tako i u području zaštite od požara te ostalih organiziranih sustava civilne zaštite.

Sustav civilne zaštite na području Grada Šibenika u 2019. godini temeljio se u skladu sa Zakonom o sustavu civilne zaštite (“Narodne novine“, broj 82/15) i Pravilnikom o mobilizaciji, uvjetima i načinu rada operativnih snaga sustava civilne zaštite (“Narodne novine“, broj 69/16) na slijedećim aktima:

1. Odluka o Procijene rizika od velikih nesreća za područje Grada Šibenika,

KLASA:810- 03/18-01/03, URBROJ:2182/01-10-18-3, od 12. rujna 2018. godine.

2. Odluka o Plan djelovanja civilne zaštite Grada Šibenika, KLASA:810-03/19-01/2,

URBROJ:2182/01-10-19-2, od 06. lipnja 2019. godine.

3. Odluka o osnivanju Postrojbi civilne zaštite Grada Šibenika, KLASA: 810-03/13-

01/03, URBROJ: 2182/01-10-13-1, od 19. prosinca 2013. godine,

4. Odluka o određivanju pravnih osoba od interesa za sustav civilne zaštite Grada

Šibenika, KLASA: 810-03/17-01/04, URBROJ: 2182/01-10-17-3, od 20. prosinca

2017. godine.

5. Odluka o imenovanju povjerenika civilne zaštite za područje Grada Šibenika,

Klasa: 810-03/19-01/03, Ur. broj: 2182/01-10-19-1, od 25. studenog 2019. godine

6. Procjena ugroženosti od požara i tehnoloških eksplozija za Grad Šibenik, KLASA:

810-03/16-01/01, URBROJ: 2182/01-10/1-16-4, od 16. ožujka 2016.godine.

7. Plan zaštite od požara za Grad Šibenika, KLASA: 810-03/16-01/01, URBROJ:

2182/01-10/1-16-5, od 16. ožujka 2016. godine.

8. Odluka o osnivanju Stožera civilne zaštite Grada Šibenika i imenovanju načelnika,

zamjenika načelnika i članova stožera, KLASA: 214-01/17-01/02, URBROJ:

2182/01-10-17-8, od 16. kolovoza 2017. godine.

9. Proračun Grada Šibenika za 2019. godinu (“Službeni glasnik Grada Šibenika ", broj

9/18, od 17. prosinca 2018. godine).

Temeljem postojećih planskih dokumenata, utvrđene su moguće opasnosti od elementarnih nepogoda te ostalih katastrofa koje mogu prijetiti Gradu Šibeniku.

U Procijeni rizika se obradilo nekoliko vrlo velikih ugroza, a to su: potresi, požari otvorenog prostora, ekstremne temperature, tehničko- tehnološke nesreće i epidemije- pandemije.

Najvjerojatniji neželjeni događaj podrazumijeva **potres** intenziteta V-VI°MSK ljestvici. Pri tom potresu nema značajnih posljedica na život i zdravlje stanovništva dok se očekuju tek malene posljedice na kritičnu infrastrukturu. Naravno, u svakoj od tri zone postoje objekti iz više kategorija gradnje, ali se ovakvim zoniranjem može najviše dati prvoj zoni ili stare jezgre grada i naselja koja su u gradnji i razvoju grupirani pa bi se urušavanjem istih objekata stvorio veliki problem u pristupu i obradi ruševina.

Pojava **požara** najčešće je povezana s ljudskom djelatnošću. Najčešće dolazi do izbijanja nekoliko manjih požara koji se kasnije spajaju u jedan veći. Vatra se uz pomoć jakog vjetra brzo širi te dolazi do ugrožavanja stambenih objekata te objekata kritične infrastrukture Posebnu pažnju unutar požarnog područja Grada Šibenika treba posvetiti Starom gradu Šibeniku, zbog uskih ulica kojima je onemogućeno djelovanje vatrogasnim vozilima i tehnikom i neriješene adekvatne hidrantske mreže, odnosno nemogućnosti osiguranja dovoljnih količina vode za gašenje.

Ekstremne **temperature** zraka mogu uzrokovati zdravstvene probleme i povećani broj

smrtnih slučajeva i stoga predstavljaju javnozdravstveni problem. Očekuje se da bi zatopljenje

uzrokovano klimatskim promjenama moglo povećati učestalost toplinskih valova. Osobito

ugrožene skupine ljudi su mala djeca, kronični bolesnici, starije osobe te ljudi koji rade na

otvorenom prostoru (građevinski radnici, poljoprivrednici i dr.).

**Tehničko-tehnološka** nesreća može nastati zbog istjecanja opasne tvari i/ili eksplozije u

pogonu/postrojenju s opasnom tvari, što može rezultirati požarom, disperzijom toksičnog plina

ili oblaka, ovisno o smjeru vjetra, na okolno područje, te zagađenjima tla, zraka i vode. Ovisno

o vrsti, količini i maksimalnoj koncentraciji opasnih tvari te udaljenosti gospodarskih objekata

od naseljenih područja, odnosno pogona/postrojenja koji obavljaju djelatnost vezanu uz opasne

tvari, moguć je nastanak tehničko-tehnoloških nesreća s mogućnošću prerastanja u veliku

nesreću i katastrofu, čija posljedica može biti ugrožavanje života i zdravlja ljudi, okoliša,

okolnog gospodarstva i mreža, sustava i objekata kritične infrastrukture.

Virusna epidemija i pandemija je širenje neke bolesti na veliko područje koja uzrokuje

velik broj oboljelih i veliki broj smrtnih slučajeva, prekid aktivnosti i ekonomske troškove. U

današnje vrijeme širenje gripe je mnogo lakše i mnogo brže nego u prošlosti i sposobna je da

uzrokuje obolijevanje svih dobnih skupina.

Vrednovanjem svih ugroza su utvrđeni rezultati procjena rizika, dobiveni za svaki od

jednostavnih rizika za svaki od scenarija (najgori mogući i najvjerojatniji događaj) pa su

zbrojeni. Zaključak je da na području Grada Šibenika imamo neprihvatljive rizike uslijed

potresa, požara otvorenog tipa, industrijskih nesreća te epidemije i pandemije, dok su

ekstremne temperature okarakterizirane kao tolerirani rizik.

Sukladno tome definirane su postojeće raspoložive snage za civilnu zaštitu te su procijenjene mogućnosti njihovog djelovanja u navedenim situacijama.

U provođenju aktivnosti zaštite i spašavanja prvenstveno se angažiraju operativne snage i pravne osobe koje se u okviru svojih redovnih djelatnosti bave sustavom zaštite i spašavanja, a nakon toga se prema potrebi uključuju udruge, poduzeća te sve ostale pravne i fizičke osobe.

**Članak 3.**

Mjere i aktivnosti u sustavu civilne zaštite provode operativne snage sustava civilne

zaštite na području Grada Šibenika:

- Stožer civilne zaštite Grada Šibenika,

- Postrojba civilne zaštite opće namjene Grada Šibenika,

- Povjerenici i zamjenici povjerenika civilne zaštite,

- Javna vatrogasna postrojba Grada Šibenika,

- Dobrovoljna vatrogasna društva Grada Šibenika,

- Gradsko društvo crvenog križa Šibenika,

- Hrvatska gorska služba spašavanja, stanica Šibenik

- Pravne osobe u sustavu civilne zaštite (čl. 20. st. 1. Zakona o SCZ).

- Udruge

**Članak 4.**

Za proteklo jednogodišnje razdoblje analizira se stanje i provedene aktivnosti operativnih snaga i sustava civilne zaštite pravnih osoba od interesa za sustav civilne zaštite iz članka 3. ove Analize.

**2. OPERATIVNE SNAGE OD INTERESA ZA SUSTAV CIVILNE ZAŠTITE**

**GRADA ŠIBENIKA**

**2.1. Stožer civilne zaštite Grada Šibenika**

Za područje Grada Šibenika djeluje Stožer civilne zaštite sukladno novom Zakonu o sustavu civilne zaštite („Narodne novine“, broj 82/15), Gradonačelnik Grada Šibenika ga je imenovao (KLASA: 214-01/17-01/02, URBROJ: 2182/01-10-17-8, od 16. kolovoza 2017. godine).

U Stožer civilne zaštite Grada Šibenika imenovano je 15 članova.

Članovi Stožera osposobljeni su svojom osobnom izobrazbom i kroz odgovorne dužnosti koje obnašaju, a periodično će se osposobljavati za namjenske zadaće i uvježbavaju se uz pomoć DUZS Područni ured Šibenik. Imenovani su iz svih ključnih cjelina za funkcioniranje Grada. Procjenjuje se da je Stožer civilne zaštite Grada Šibenika osposobljen i uvježban za kvalitetno i dostatno pružanje svekolike stručne pomoći gradonačelniku Grada Šibenika u uvjetima velikih nesreća, a uz pomoć DUZS i za katastrofe.

Način rada i odlučivanja Stožera uređeno je Poslovnikom o radu. Kontakt podaci kontinuirano se ažuriraju u Planskim dokumentima i Tablica pozivanja se dostavlja MUP-u, Ravnateljstvo civilne zaštite, Područnom uredu civilne zaštite Split, Službi civilne zaštite Šibenik.

**2.2. Povjerenici i zamjenici povjerenika civilne zaštite Grada Šibenika**

Povjerenik civilne zaštite i njegov zamjenik:

* sudjeluju u pripremanju građana za osobnu i uzajamnu zaštitu te usklađuju provođenje mjera osobne i uzajamne zaštite,
* daju obavijesti građanima o pravodobnom poduzimanju mjera civilne zaštite te javne mobilizacije radi sudjelovanja u sustavu civilne zaštite,
* sudjeluju u organiziranju i provođenju evakuacije, sklanjanja, zbrinjavanja i drugih mjera civilne zaštite,
* organiziraju zaštitu i spašavanje pripadnika ranjivih skupina,
* provjeravaju postavljanje obavijesti o znakovima za uzbunjivanje u stambenim zgradama na području svoje nadležnosti i o propustima obavješćuju inspekciju civilne zaštite.

Povjerenici civilne zaštite i njihovi zamjenici za područje Grada Šibenika imenovani su Odlukom o imenovanju povjerenika civilne zaštite za područje Šibenika.

Do sada nije provedeno osposobljavanje povjerenika, ali bi se osposobljavanje trebalo provesti tijekom 2020. godini po posebnom programu DUZS-a, Učilišta zaštite i spašavanja.

Tijekom 2019. godine provođena je popuna i ažuriranje popisa povjerenika i zamjenika povjerenika civilne zaštite Grada Šibenika koji broji ukupno 83 članova.

Povjerenici i njihovi zamjenici biti će upoznati sa obavezama koje trebaju poduzeti u slučaju provođenja mjera civilne zaštite, a nakon popune će prva edukaciji biti iz osnova pružanja prve pomoći. Povjerenici su ustrojeni po teritorijalnom principu za sve gradske četvrti i mjesne odbore Grada Šibenika.

**2.3. Postrojba civilne zaštite opće namjene Grada Šibenika**

Za sudjelovanje u mjerama i aktivnostima u sustavu civilne zaštite osnovana je postrojba civilne zaštite opće namjene koja je namijenjena obavljanju jednostavnih zadaća u velikim nesrećama na području Grada Šibenika.

Postrojba civilne zaštite opće namjene Grada Šibenika broji 83 osobe koju čini zapovjedništvo i tri skupine. Postrojba se mobilizira, poziva i aktivira za provođenje mjera i postupaka u cilju sprječavanja nastanka te ublažavanja i uklanjanja posljedica katastrofe ili velike nesreće.

**2.4. OPERATIVNE SNAGE VATROGASTVA**

Operativne snage vatrogastva temeljna su operativna snaga sustava civilne zaštite koje djeluju u sustavu civilne zaštite Grada Šibenika u skladu s odredbama posebnih propisa kojima se uređuje područje vatrogastva, Zakona o zaštiti od požara (“Narodne novine“, broj 92/10) i Zakona o vatrogastvu (“Narodne novine“, broj 106/99, 117/01, 36/02, 96/03, 139/04, 174/04, 38/09 i 80/10) sa pripadajućim pravilnicima.

Procjenom ugroženosti od požara i tehnoloških eksplozija za Grad Šibenik u kojoj su razrađeni resursi, postupanja i obaveze i glede sustava zaštite od požara za područje Grada Šibenika prikazan je stvarni broj, veličina, smještaj i ustroj vatrogasnih postrojbi odnosno dobrovoljnih vatrogasnih društava. Pravilnikom o minimumu tehničkih sredstava i opreme propisan je minimum tehničke opreme i sredstava.

**2.4.1. JAVNA VATROGASNA POSTROJBA GRADA ŠIBENIKA**

Javna vatrogasna postrojba grada Šibenika je javna ustanova osnovana temeljem članka 2. stavka 2. Zakona o vatrogastvu (“Narodne novine” br. 106/99., 117/01., 36/02., 96/03., 139/04., 174/04., 38/09. i 80/10.). Osnivač Javne vatrogasne postrojbe Grada Šibenika je Grad Šibenik te se njena veličina temelji na Planu zaštite od požara za Grad Šibenik (KLASA: 810-01/17-01/06, URBROJ: 2182/01-10/1-17-2 od 06. travnja 2017. godine).

Osnovna djelatnost Javne vatrogasne postrojbe grada Šibenika obuhvaća gašenje požara i spašavanje ljudi i imovine ugroženih požarom i eksplozijom, pružanje tehničke pomoći u nezgodama i opasnim situacijama, obavljanje poslova u ekološkim i drugim nesrećama, sudjelovanje u provedbi preventivnih mjera zaštite od požara i eksplozija. Kao takva je temeljna operativna snaga sustava civilne zaštite u velikim nesrećama i katastrofama, te je dužna djelovati u sustavu civilne zaštite u skladu s odredbama posebnih propisa kojima se uređuje područje vatrogastva, Zakona o sustavu civilne zaštite (“Narodne novine“,broj 82/15) i Planu djelovanja civilne zaštite Grada Šibenika.

U Javnoj vatrogasnoj postrojbi Grada Šibenika vatrogasnu službu trenutno obavlja 56 profesionalnih vatrogasaca čiji rad je organiziran u četiri smijenjene koje u smjenskom sustavu 12/24-12/48 obavljaju 24-satno dežurstvo. Sukladno Zakonu o vatrogastvu, u Javnoj vatrogasnoj postrojbi Grada Šibenika zapovjedna struktura osposobljena je za samostalno rukovođenje vatrogasnim intervencijama. U proteklom periodu je završena obuka dvanaest vatrogasaca za potragu i spašavanje unesrećenih iz ruševina uslijed djelovanja potresa.

Temeljem Procjene ugroženosti od požara i tehnoloških eksplozija, te Planom zaštite od požara za Grad Šibenik Javnu vatrogasnu postrojbu Grada Šibenika potrebno je popuniti s još 6 operativnih profesionalnih vatrogasaca.

JVP Grada Šibenika je opremljena sa sljedećom osnovnom opremom:

|  |  |
| --- | --- |
| Naziv opreme | Količina |
| Navalno vatrogasno vozilo | 2 |
| Auto – cisterna 7000 lit | 1 |
| Hidraulična auto-ljestva L-39m | 1 |
| Kemijsko vozilo (voda,pjena,prah i CO²) | 1 |
| Vozilo za gašenje šumskih požara | 4 |
| Tehničko vozilo s kranom | 1 |
| Malo tehničko vozilo | 1 |
| Kombi vozilo za prijevoz vatrogasaca | 1 |
| Zapovjedno vozilo | 4 |
| Vatrogasni čamac 5,8 m | 1 |
| Vatrogasna interventna zaštitna odijela s zaštitnim kacigama, čizmama i rukavicama | 111 |
| Odijela za zaštitu od opasnih tvari, agresivnih tekućina i plinova | 6 |
| Zaštitno reflektirajuće odijelo za prilaz vatri | 4 |
| Izolacijski uređaji za zaštitu dišnih organa | 45 |
| Hidraulični i pneumatski kompleti za spašavanje u prometnim i drugim nesrećama | 3 kompleta |
| Uređaj za otkrivanje osoba zatrpanih u ruševinama | 1 |
| Oprema za spašavanje iz dubina i visina | 1 komplet |
| Uskočni zračni jastuk za spašavanje s visina | 1 |
| Pumpa za pretakanje agresivnih i zapaljivih tekućina | 2 |
| Eksplozi metar | 3 |
| Termalna kamera | 2 |
| Elektro agregati | 5 |
| Električne muljne pumpe | 12 |

Vatrogasna vozila, skladišta vatrogasne opreme i sredstava Javne vatrogasne postrojbe Grada Šibenika opremljena su sukladno Pravilniku o minimumu tehničke opremljenosti vatrogasnih postrojbi RH. Također svi djelatnici su opremljeni s osobnom zaštitnom opremom sukladno Pravilniku o osobnoj zaštitnoj opremi vatrogasaca u Javnim vatrogasnim postrojbama.

Zbog tehničkih nedostataka i dotrajalosti postojeća dva vatrogasna vozila potrebno je izvršiti nabavku jednog navalnog vatrogasnog vozila i jednog šumskog vatrogasnog vozila.

Zgrada u kojoj djeluje Javna vatrogasna postrojba Grada Šibenika kao i njena postojeća lokacija, ne odgovara osnovnim potrebnim zahtjevima za obavljanje učinkovite vatrogasne službe.

U razdoblju od 01.siječnja do 30. studenog 2019. godine Javna vatrogasna postrojba Grada Šibenika obavila je ukupno 422 vatrogasne intervencije, od čega:

|  |  |
| --- | --- |
| Vrsta intervencije | Broj intervencija |
| Požari otvorenog prostora | 153 |
| Požari stambenih objekta | 25 |
| Požari gospodarskih objekta | 13 |
| Požari prometnih sredstva | 24 |
| Požari dimnjaka | 6 |
| Požari trafostanica i električnih postrojenja | 6 |
| Požari deponija smeća | 4 |
| Požari kontejnera za smeće | 13 |
| Ostali požara | 1 |
| Tehničke intervencije spašavanja u prometnim nesrećama | 38 |
| Tehničke intervencije na objektima | 48 |
| Tehničke intervencije na otvorenom prostoru | 33 |
| Tehničke intervencije na moru | 2 |
| Ostale intervencije spašavanja | 24 |
| Akcidenti s opasnim tvarima | 1 |
| Vatrodojavni alarmi | 11 |
| Događaji bez aktivnog učešća | 20 |
| **U K U P N O:** | **422** |

**2.4.2. DOBROVOLJNA VATROGASNA DRUŠTVA GRADA ŠIBENIKA**

Dobrovoljna vatrogasna društva imaju važnu ulogu u protupožarnoj zaštiti, te se osnivaju na prostorima općina i gradova kao minimum zaštite od požara. Kao takve su operativna snaga sustava civilne zaštite koje djeluju u sustavu civilne zaštite Grada Šibenika u skladu s odredbama posebnih propisa kojima se uređuje područje vatrogastva, Zakona o zaštiti od požara (“Narodne novine“, broj 92/10) i Zakona o vatrogastvu (“Narodne novine“, broj 106/99, 117/01, 36/02, 96/03, 139/04, 174/04, 38/09 i 80/10) sa pripadajućim pravilnicima.

Na području Grada Šibenika djeluje 9 Dobrovoljnih vatrogasnih društava i to: DVD “Šibenik“, DVD “Zaton“, DVD “Zlarin“, DVD “Žirje“, DVD “Brodarica-Krapanj“, DVD “Grebaštica“, DVD “Kaprije“, DVD „Zablaće“ i DVD „Perković“.

Dobrovoljna vatrogasna društva su relativno zadovoljavajuće opremljena, ali ne udovoljavaju Pravilniku o minimumu tehničke opreme i sredstava Dobrovoljnih vatrogasnih postrojbi NN 58/93.

Uz redovitu i kvalitetno osposobljavanje svojih članova Dobrovoljna vatrogasna društava su u mogućnosti izvršavati slijedeće poslove:

* gašenje požara na šumskim i poljoprivrednim površinama,
* obiteljskim kućama,
* gospodarskim zgradama,
* vozilima i plovilima

Sukladno Programu aktivnosti u provedbi posebnih mjera zaštite od požara koje donosi Vlada Republike Hrvatske, tijekom protupožarne sezone u Dobrovoljnim vatrogasnim društvima sezonski se dodatno zapošljava dio osposobljenih članova koji sudjeluju u gašenju požara otvorenog prostora kao i drugim poslovima zaštite i spašavanja kao ispomoć Javnoj vatrogasnoj postrojbi Grada Šibenika.

**2.5. GRADSKO DRUŠTVO CRVENOG KRIŽA ŠIBENIK**

Hrvatski Crveni križ djeluje na području Republike Hrvatske kao neprofitna pravna osoba sukladno posebnim propisima. Operativne snage Hrvatskog Crvenog križa izvršavaju obveze u sustavu civilne zaštite sukladno Zakonu o sustavu civilne zaštite, kao i planovima civilne zaštite Grada Šibenika.

Gradsko društvo Crvenog križa Šibenik strukturirano je i razvijeno društvo, sa sekcijama i radnim skupinama u brojnim područjima:

* pružanje prve pomoći, zaštiti zdravlja i dobrovoljnom davanju krvi,
* traženje osoba u katastrofama,
* posebne pripreme radi odgovora na velike nesreće i katastrofe,
* spašavanje života na vodi,
* rad s podmlatkom i mladeži,
* savjetovanje za problematiku ovisnosti,
* humanitarno-socijalni programi i drugi sadržaji.

Koriste se sa dva osobna vozila, a od opreme za velike nesreće imaju:

- poljski kreveti- 50,

- vreće za spavanje–15,

- pokrivači–200,

- nosila– 11,

- Kramerove šine male- 10,

- Kramerove šine velike- 17,

- daska za imobilizaciju- 4,

- torbica prve pomoći sa zavojnim materijalom- 3,

- veliki usisavači prašine, isušivaći- 4,

- elektroagregat Honda 3600 - 1.

**2.6. HRVATSKA GORSKA SLUŽBA SPAŠAVANJA- STANICA ŠIBENIK**

Hrvatska gorska služba spašavanja djeluje na području Republike Hrvatske kao neprofitna pravna osoba sukladno posebnim propisima. Operativne snage Hrvatske gorske službe spašavanja izvršavaju obveze u sustavu civilne zaštite sukladno Zakonu o sustavu civilne zaštite, kao i planovima civilne zaštite Grada Šibenika.

Hrvatska gorska služba spašavanja - Stanica Šibenik organizira, unapređuje i obavlja djelatnosti spašavanja i zaštite ljudskih života u planinama, na svim drugim nepristupačnim područjima kao i svim izvanrednim okolnostima. Od ostalih aktivnosti izdvajaju: provođenje dežurstava u cilju sprečavanja nesreće, potraga za svim nestalim osobama izvan urbanih sredina, spašavanje iz speleo-objekata, litica i kanjona, spašavanje na uređenim i neuređenim skijalištima, penjalištima i drugim objektima i prostorima u prirodi, za vrijeme specifičnih sportskih, turističkih, rekreativnih, kulturoloških i drugih aktivnosti u prirodi i planinskom području, sudjelovanje u sustavu traganja i spašavanja za nestalim prometnim sredstvima u planinama, strmim dijelovima obale i drugim nepristupačnim područjima, organiziranje transporta ozlijeđenih i oboljelih osoba s planina i drugih nepristupačnih područja, davanje sigurnosnih preporuka osobama i organizatorima turističkih, sportskih i drugih aktivnosti u prirodi i planinskom području radi sprečavanja aktivnosti koje ugrožavaju sigurnost, život i zdravlje sudionika i spašavanje na visinama i visokim objektima u slučaju potresa, vremenskih nepogoda i drugih nesreća na nepristupačnim prostorima.

HGSS – Stanica Šibenik u 2019. godini broji ukupno 42 aktivnih članova, a od toga 1 instruktora spašavanja, 10 gorskih spašavatelja, 23 spašavatelja, 8 pripravnika i 6 suradnika.

U aktivnom sastavu HGSS-a – Stanica Šibenik su i tri licencirana potražna pasa, te dva pasa u procesu školovanja.

Tijekom 2019. godine izvedeno je 33 razne akcije sa više učesnika, a sve su bile kvalitetno provedene na području Grada Šibenika i Šibensko- kninske županije.

HGSS- Stanica Šibenik raspolaže sa sljedećim materijalno- tehničkim sredstvima koja se koriste u raznim akcijama su:

|  |  |
| --- | --- |
| Naziv opreme | Količina |
| Osobno vozilo | 1 |
| Terensko vozilo- defender | 1 |
| Kombi vozilo | 1 |
| Mariner nosiljka | 2 |
| Auto prikolica | 1 |
| UT 2000 | 1 |
| Speleonosila NEST | 2 |
| Akija | 1 |
| Pelena | 10 |
| Ručni radio uređaj Voxun | 6 |
| Ručni radio uređaj Motorola | 2 |
| Satelitski telefon | 1 |
| GPS | 9 |
| Prijenosno računalo | 4 |
| Uže - static | 824m |
| Uže -dinamic | 400m |
| Sidrišne zamke | 30 |
| Gurtne | 20 |
| Karabiner –ovalni (AL) | 129 |
| Karabiner – ovalni (FE) | 2 |
| Karabiner – asimetrični (AL) | 38 |
| Karabiner – asimetrični (FE) | 29 |
| Štap za ukopčavanje kompleta | 1 |
| Basic | 7 |
| Croll | 9 |
| Stop deescender | 9 |
| Jummar | 10 |
| Šapa | 3 |
| Kolotura fix | 12 |
| Kolotura rescue | 8 |
| Bušilica aku (Bosch/Hilti) | 3 |
| Kladivo | 3 |
| Spiter | 3 |
| Vitlo za uže (tip Silvereta) | 2 |
| Talijanski bivak | 1 |
| Medicinski stanični ruksak | 2 |
| KED | 1 |
| AED | 2 |
| Vakuum madrac | 2 |
| Boca s kiskikom | 2 |
| Shantzov ovratnik | 8 |
| Dereze | 6 |
| Cepin hodački | 5 |
| Krplje | 6 |
| Turno skije s vezovima | 13 |
| Lavinska lopata | 2 |
| Raft | 1 |
| Vesla | 2 |
| Neopren | 4 |
| Speleološki pojas | 10 |
| Prsni navez | 9 |
| Kaciga s odgovarajućom rasvjetom | 9 |
| Agregat za struju | 1 |
| Komplet za spašavanje sa žičare | 1 |
| Potražni psi | 3 |

Hrvatska gorska služba spašavanja je proteklih godina, na području Grada Šibenika djelovala i osposobljavala građane, u smislu njihovog angažiranja za potrebe službe spašavanja na području grada i šire. Aktivno sudjeluju u vježbama koje simuliraju potragu i spašavanje iz ruševina i s visokih objekata koji bi bili porušeni uslijed potresa.

U 2019. godini HGSS Stanica Šibenik je u periodu od 01. siječnja do 30. studenog 2019. godine i bilježi sljedeće Akcije/aktivnosti na svom području.

**Izvještaj o akcijama za razdoblje 01.01.2018.- 30. 11.2018.**

|  |  |  |  |
| --- | --- | --- | --- |
| **Tip** | **Akcija** | **Sudionika** | **Čovjek sati** |
| **Spašavanje** |  |  |  |
| Spašavanje životinje | 2 | 0 | 0 |
| Planina i šume | 10 | 232 | 702 |
| Speleo spašavanje |  |  |  |
| Akcija na vodi | 3 | 40 | 241 |
| Prometnica i naseljena mjesta | 1 | 7 | 7 |
| Planina i šume / Ostalo | 1 | 8 | 15 |
| **Potraga** |  |  |  |
| Planina i šume | 54 | 259 | 5588 |
| Akcija na vodi | 8 | 75 | 551 |
| Planina i šume / Prometnica i naseljena mjesta | 14 | 97 | 547 |
| Prometnica i naseljena mjesta / Ostalo | 4 | 32 | 152 |
| Planina i šume / Prometnica i naseljena mjesta / Ostalo | 1 | 2 | 12 |
| **Intervencija** |  |  |  |
| Intervencija | 45 | 148 | 1479 |
| Spašavanje životinje | 2 | 4 | 17 |
| Planina i šume | 34 | 31 | 115 |
| Prometnica i naseljena mjesta | 25 | 81 | 348 |
| Akcija na vodi / Prometnica i naseljena mjesta | 20 | 431 | 8578 |
| Ostalo | 10 | 15 | 81 |
| Planina i šume / Ostalo | 1 | 4 | 8 |

**Izvještaj o aktivnostima za razdoblje 01.01.2018.- 30.11.2018.**

|  |  |  |  |
| --- | --- | --- | --- |
| **Kategorija** | **Aktivnosti** | **Sudionika** | **Čovjek sati** |
| [Preventiva](http://www.gss.hr/admin/aktivnosti/list_items/#report-cat-74) | 73 | 325 | 2587 |
| [Dežurstvo](http://www.gss.hr/admin/aktivnosti/list_items/#report-cat-81) | 8 | 38 | 576 |
| [Predavanje](http://www.gss.hr/admin/aktivnosti/list_items/#report-cat-82) | 2 | 7 | 619 |
| [Pokazna vježba](http://www.gss.hr/admin/aktivnosti/list_items/#report-cat-83) | 8 | 82 | 1670 |
| [Demonstracija](http://www.gss.hr/admin/aktivnosti/list_items/#report-cat-84) | 1 | 2 | 4 |
| [Opremanje smjerova](http://www.gss.hr/admin/aktivnosti/list_items/#report-cat-85) |  |  |  |
| [Markiranje](http://www.gss.hr/admin/aktivnosti/list_items/#report-cat-87) |  |  |  |
| [Ostalo](http://www.gss.hr/admin/aktivnosti/list_items/#report-cat-86) | 18 | 140 | 2533 |
| [Obuka](http://www.gss.hr/admin/aktivnosti/list_items/#report-cat-73) |  |  |  |
| [Vježba](http://www.gss.hr/admin/aktivnosti/list_items/#report-cat-75) | 4 | 12 | 79 |
| [Tečaj](http://www.gss.hr/admin/aktivnosti/list_items/#report-cat-76) | 6 | 103 | 5377 |
| [Predavanje](http://www.gss.hr/admin/aktivnosti/list_items/#report-cat-77) |  |  |  |
| [Demonstracija](http://www.gss.hr/admin/aktivnosti/list_items/#report-cat-78) |  |  |  |
| [Instruktorski seminar](http://www.gss.hr/admin/aktivnosti/list_items/#report-cat-79) | 1 | 9 | 270 |
| [Ostalo](http://www.gss.hr/admin/aktivnosti/list_items/#report-cat-80) | 27 | 293 | 6455 |

Za aktivnosti HGSS na području Grada Šibenika u 2019. godini izdvojeno je

50.000,00 kuna.

Sukladno Programu javnih potreba za obavljanje djelatnosti Stanice Šibenik za 2020. godinu, u cilju boljeg osposobljavanja za intervencije kao i druge potrebe za koje se angažiraju pripadnici službe, HGSS Stanica Šibenik će se osigurati 50.000,00 kn u

proračunu za 2020. godini Grada Šibenika.

**3. DRUGE OPERATIVNE SNAGE**

Posebno naglašeno mjesto i ulogu u aktivnosti prilikom angažiranja na poslovima civilne zaštite imaju slijedeće pravne osobe.

**3.1.** **LOVAČKA DRUŠTVA**

Lovačka društva na prostoru Grada Šibenik u svom redovnom djelovanju imaju

aktivnosti na zaštiti prirode , očuvanju, uzgoju i pravilnom lovu divljači. Na području grada djeluju Lovačka društva: Krtolin- Dubrava, Vuk- Perković, Šibenik- Šibenik, Krka- Lozovac, Grebaštica- Grebaštica, Lotus- Knin i Veterinarska stanica- Šibenik.

U redovnoj suradnji sa Hrvatskim šumama, Veterinarskom stanicom i JVP Šibenik se dogovaralo i povremeno su se obavljale aktivnosti na čišćenju i prohodnosti šumskih puteva, kao i aktivnosti redovnog punjenja pojila s vodom, a pogotovo u sušnim razdobljima. Ujedno su lovci u svojim ophodnjama vršili motrenje u smislu protupožarne zaštite šumskih predjela.

**3.2.** **VETERINARSKE STANICE ŠIBENIK**

Veterinarske stanice MORE i GARDIJAN na području Grada Šibenika obavljaju zakonom predviđene aktivnosti u smislu nadzora i kontrola, utvrđivanje i liječenje domaćih životinja, slanja materijala i lešina na analize, poduzimanje naređenih mjera u slučaju dijagnosticiranih zaraza (zatvaranje zaraženog područja, liječenje, cijepljenje, eutanazija i dr.).

Firma AS- EKO d.o.o. ima koncesiju s Gradom Šibenikom za uklanjanje i zbrinjavanje svih uginulih životinja sa javnih i drugih površina, te provodi sve druge aktivnosti opće zaštite. Ujedno se provodi dezinfekcija, dezinsekcija i deratizacija po potrebnoj periodici za preventivu.

**3.3.** **RONILAČKE UDRUGE I FIRME**

One su za potrebe svojih aktivnosti opremljene ronilačkom opremom i radnim brodovima koje se mogu iskoristiti u potencijalnim situacijama zaštite i spašavanja na moru i podmorju. Tu su firme Neptun sub, Aqua faber, Spugar i dr. koje se mogu uključiti u akcije sa svojim ljudstvom kad se tiče velikih nesreća na moru, pod morem i sve oko mora. U 2019. nije bilo potrebe za korištenjem opreme .

**3.4.**  **TRGOVAČKA DRUŠTVA ZA ODRŽAVANJE KOMUNALNE**

**INFRASTRUKTURE**

**3.4.1.**   **ZELENI GRAD d.o.o.**

Zeleni grad d.o.o., Šibenik, obavljaju usluge odvoza i deponiranja komunalnog otpada, čišćenje i uređenje javno- prometnih i ostalih uređenih površina obavlja na području grada, otočkih naselja. Odvozom komunalnog otpada Društvo opslužuje oko 20.500 domaćinstava i 1.500 obrtnika i firmi. Zeleni grad d.o.o., u sklopu svog voznog parka imaju različite namjene: auto smetlari (16), auto podizači (6), kiperi (6), kiper grajfer (2), Abroll Kiper (1), utovarivač (1), čistilice (5), peračica ulica (1), vozilo za pranje kontejnera(1), spec. vozila za zbrinjavanje otpada, kamione i kombije (4) i osobna vozila (2).

Zeleni grad d.o.o., Šibenik, također pruža usluge uređenja i održavanja travnjaka, sadnje drveća i cvijeća iz vlastite proizvodnje i uređuje dječja igrališta. Ujedno obavljaju održavaju dugogodišnje drvorede, vanredno obavljaju uklanjanje- rezanje polomljenih stabala i velikog granja koja su zapriječila javni promet.

U 2019. godini Zeleni grad d.o.o. je imao redovne aktivnost, kao i pred turističku sezonu pojačano čišćenje divljih odlagališta otpada.

**3.4.2. BIKARAC d.o.o.**

Bikarac d.o.o., obavlja zbrinjavanje i deponiranje raznog otpada koji se dovozi s prostora Grada Šibenika, te iz Knina, Drniša,Vodica i Skradina, a ujedno i iz 15 općina koje su s prostora naše Županije.

Odlagalište otpada Bikarac d.o.o. je još uvijek u izgradnji tako da će se sa dobivanjem cjelovitog sustava gospodarenja otpadom povećati zaštita okoliša. Kompletna ekološka bilanca će se postići kad zbroj svih utjecaja na okoliš, od korištenja energije, sirovina do roba, njihove upotrebe i zbrinjavanja će jamčiti razvitak u skladu s prirodom. Bikarac d.o.o. u svom voznom parku ima vozila za zbrinjavanje otpada u deponiji- kompaktor (2), kamion(3), bager i utovarivač(5), tehnički strojevi(3) i osobna vozila (3).

U 2019. godini Bikarac d.o.o. je imao redovne aktivnost, kao i pred turističku sezonu pojačano zbrinjavanje.

**3.4.3.** **VODOVOD I ODVODNJA d.o.o.**

Vodovod i odvodnja d.o.o., Šibenik, upravlja složenim i zahtjevnim vodoopskrbnim sustavom. Prostire se na oko 1.800 km2 površine, opskrbljuje oko 12.000 stalnih kućanstava sa svim povremeno nastanjenim kućanstvima. Ima 10 crpnih i pred crpnih stanica, 72 vodosprema i prekidnih komora kapaciteta 75.000 m³, oko 1.750 km cjevovoda (ukupna dužina glavnih cjevovoda iznosi oko 650 km, uz sekundarnih oko 1.100 km priključne vodovodne mreže koju također održava Vodovod i odvodnja d.o.o.). Društvo raspolaže s 14 više radnih strojeva i kamiona, kao i 7 kamiona za odvodnju.

U 2019. godini Vodovod i odvodnja d.o.o. je imala redovne aktivnosti na kontroli i praćenju kvalitete pitke vode predane kućanstvu i gospodarskim subjektima.

**3.4.4. ČEMPRESI d.o.o.**

Čempresi d.o.o., Šibenik, pružaju komunalnu uslugu oko pogrebnih poslova, gradnju uređenje i održavanja groblja na prostoru Grada Šibenika, ujedno održavaju zelene površine, prilazne staze, puteve, staze i ostalu infrastrukturu groblja. Također obavljaju prijevoz pokojnika, nude aranžmane, vijence i svu ostalu opremu.

**3.5. PRAVNE OSOBE U SUSTAVU CIVILNE ZAŠTITE GRADA ŠIBENIKA**

Pravne osobe koje se zaštitom i spašavanjem bave u okviru redovne djelatnosti s Javnom vatrogasnom postrojbom Šibenik predstavljaju okosnicu sustava zaštite i spašavanja na području grada Šibenika. Imaju obvezu uključivanja u sustav civilne zaštite kroz redovnu djelatnost, posebno u slučajevima angažiranja prema Planu zaštite i spašavanja na području grada Šibenika. Utvrđeni su i načini dogradnje i jačanja dijela njihovih sposobnosti koji su posebno značajni za sustav civilne zaštite.

Odlukom o određivanju operativnih snaga zaštite i spašavanja i pravnih osoba od interesa za zaštitu i spašavanje na području Grada Šibenika, definirane su pravne osobe koje bi sudjelovale u provođenju pojedinih mjera zaštite i spašavanja, a s ciljem priprema i sudjelovanja u otklanjanju posljedica katastrofa i velikih nesreća.

Tijekom 2019. godini pravne osobe od interesa za civilnu zaštitu su po dostavljenim Izvodima iz Procijene rizika od velikih nesreća za područje Grada Šibenika i Plan djelovanja civilne zaštite Grada Šibenika su izradili svoje Operativne planove.

Pravne osobe u sustavu civilne zaštite Grada Šibenika su:

1. Izgradnja d.d., Zapadna magistrala bb, 022/334-433, 338-880,
2. Ceste Šibenik d.o.o., Velimira Škorpika 27, 022/335-890,
3. Lavčević Šibenik d.o.o., Bana J. Jelačića 19, 0227214-805,
4. Čigra kop d.o.o., 113. šibenske brigade HV-a 241 C, 022/334-181,
5. Dva Marka d.o.o., Put kroz Meterize 351, 022/331-192,
6. Multico- progres d.o.o., Konjevrate 1, Lozovac
7. Bučić gradnja, Kralja Zvonimira 168, Šibenik
8. Naprijed d.o.o., Petra Grubišića 8, Šibenik
9. Vodovod i odvodnja d.o.o., Kralja Zvonimira 50, 022/311-830,
10. Gradska čistoća d.o.o., Stjepana Radića 100, 022/333-825,
11. Zelenilo d.o.o., Eugena Kvaternika 7, Šibenik
12. Čempresi d.o.o., Vrpoljačka cesta bb, Šibenik
13. Gradski parking d.o.o., Draga 14, Šibenik
14. Autotransport d.d., Draga 14, 022-216-444

**Članak 5.**

**EDUKACIJA STANOVNIŠTVA**

U cilju podizanja razine svijesti građana, školske djece i mladeži raznog uzrasta kao moguće sudionike sustava civilne zaštite obavlja se tijekom godine redovita edukacija koju provode kroz svoj rad i pokazne vježbe sljedeći sudionici sustava civilne zaštite: Javna vatrogasna postrojba Šibenik, svi DVD-i Šibenika, HGSS- Postaja Šibenik, MUP sa svojim djelatnicima, Hrvatski crveni križ- Šibenik i dr.

**Članak 6.**

**SKLONIŠTA**

Prostornim planom uređenja Grada Šibenika i Generalnim urbanističkim planom

Grada Šibenika utvrđeno je da se zaštita i spašavanje u slučaju elementarnih nepogoda i ratnih opasnosti osigurava privremenim premještanjem stanovništva, izgradnjom skloništa i zaklona, te prilagođavanjem pogodnih prirodnih, podrumskih i drugih pogodnih građevina za funkciju sklanjanja ljudi.

Grad Šibenik ima u svojem vlasništvu osam skloništa osnovne zaštite.

Na području Grada Šibenika za potrebe sklanjanja stanovništva izgrađeno je više skloništa osnovne zaštite sa oko 3.500 sklonišnih mjesta. Potrebno je redovno obavljati tekuće održavanje skloništa.

Redovno održavanje skloništa obveza je njihovih vlasnika. Tijekom 2019. godine nije bilo tekućeg održavanja skloništa. Za područje Grada Šibenika izrađen je Plan sklanjanja stanovništva i materijalnih dobara, te Plan evakuacije koji predviđa mjesta i postupak evakuacije.

**Članak 7.**

**ZAKLJUČAK**

Gledajući ukupno stanje civilne zaštite na području Grada Šibenika postojeći ljudski kadrovi, oprema i mehanizacija te ostali materijalno tehnički uvjeti u većini slučajeva zadovoljavaju potrebe civilne zaštite na području Grada Šibenika.

Analizirajući utvrđene organizirane snage civilne zaštite procjenjuje se da je potrebno vršiti daljnji razvoj i ojačati mogućnosti djelovanja svih subjekata civilne zaštite, uz osiguravanje sredstava za njihovo opremanje sukladno Procjeni rizika i Planom djelovanja civilne zaštite.

Unapređenje sposobnosti pojedinih službi i tijela za sudjelovanje u aktivnostima civilne zaštite detaljnije je naznačeno u Smjernicama za organizaciju i razvoj sustava civilne zaštite.

**Članak 8.**

Analiza utroška financijskih sredstava za 2019. godinu:

|  |  |  |
| --- | --- | --- |
| 1.  1.1.  1.2.  1.3.  1.4. | **CIVILNA ZAŠTITA**  Održavanje skloništa  Izrada Procjene rizika od velikih nesreća  Sufinanciranje ŽOC-a  Sufinanciranje razvoja CZ  UKUPNO | 0  0  0  70.000  **70.000** |
| **2.**  2.1  2.1.1.  2.1.2.  2.1.3.  2.2.  2.2.1.  2.2.2.  2.2.3. | **VATROGASTVO**  JVP  plaće  opremanje  ostali troškovi  DVD  plaće  opremanje  prijevozna sredstva  UKUPNO | 11.312.000  7.150.000  253.000  3.909.000  2.200.000  0  0  0  **13.512.000** |
| 3.  3.1.  3.2  3.3.  3.4.  3.4.1.  3.4.2.  3.5.  3.5.1.  3.5.2.  3.5.3.  3.6.  3.6.1.  3.6.2.  3.6.3.  3.6.4.  3.6.5.  3.7. | REDOVNE SLUŽBE, DJELATNOSTI I  UDRUGE  Održavanje komunalne infrastrukture  Crveni križ  Veterinarska služba i deratizacija  Udruge građana  Hrv. gorska služba spašavanja  Udruga dragovoljaca i spec. policije  Zdravstvena zaštita  Dom zdravlja  Sportska ambulanta  Hitna medicinska pomoć  Tehnička kultura  Tehnička kultura i znanost mladima  Izrada eko studija i zaštita okoliša  Grad prijatelj djece  Savjet mladih  Zaštita okoliša i energetska učinkovitost  Ostalo vezano za zdravstvo i spašavanje  UKUPNO | 37.095.000  315.000  1.000.000  35.000  50.000  20.000  0  150.000  300.000  50.000  0  38.000  465.000  30.000  33.000  450.000  160.000  **40.191.000** |
|  | SVEUKUPNO ZA CIVILNU ZAŠTITU | **53.663.000** |

**Članak 9.**

Analiza stanja sustava civilne zaštite na području Grada Šibenika za 2019. godinu objaviti će se u „Službenom glasniku Grada Šibenika“.

KLASA: 214-01/19-01/06

URBROJ: 2182/01-10-19-2

Šibenik, 11. prosinca 2019.

GRADSKOG VIJEĆE GRADA ŠIBENIKA

PREDSJEDNIK

dr.sc. Dragan Zlatović,v.r.